b'\n_START_ARTICLE_\nDjuice\n_START_PARAGRAPH_\nDjuice var et datterselskap av det norske telekommunikasjonskonsernet Telenor. Selskapet solgte forskjellige mobiltelefontjenester, og satset blant annet p\xc3\xa5 \xc3\xa5 distribuere musikkopptak via mobiltelefoner. I mars 2017 avviklet Telenor merkenavnet Djuice og overf\xc3\xb8rte kundene til Telenor Mobil.\n_START_SECTION_\nHistorie\n_START_PARAGRAPH_\nDjuice ble opprettet som Telenors ungdomssatsing i \xc3\xa5r 2000. 2. mars 2017 ble Djuice Norge sl\xc3\xa5tt sammen med Telenor,  og kundene ble overf\xc3\xb8rt til Telenor. Internasjonalt har Djuice i virksomhet i Ungarn (fra 2003), Bangladesh (fra 2005), Montenegro (fra 2008), Pakistan (fra 2006), Sverige og Ukraina (fra 2003). Operat\xc3\xb8ren hadde ogs\xc3\xa5 drift i Malaysia, New Zealand og Thailand, men har siden trukket seg helt ut.\n_START_SECTION_\nBangladesh\n_START_PARAGRAPH_\nDjuice ble lansert i Bangladesh av Grameenphone 14. april 2005, det vil si p\xc3\xa5 den bengalske nytt\xc3\xa5rsaften. F\xc3\xb8r to \xc3\xa5r hadde passert i Bangladesh hadde selskapet n\xc3\xa5dd 2 millioner abonnenter. _NEWLINE_Djuice Bangladesh var sponsor for et talentprogram for rockeband kalt dRockstars.'